stanford-oval/wikipedia huggingface dataset:
אבי כנפו
קריירה

כנפו החל את הקריירה במחלקת הנוער של בית"ר טוברוק והצטרף לקבוצת הבוגרים של הפועל תל אביב בעונת 2001/2002. כנפו הרבה לכבוש במשחקיו הראשונים במסגרת ליגת המילואים וצד את עינם של האוהדים ואנשי המועדון.
את הופעת הבכורה בקבוצה הבוגרת ערך כנפו באוגוסט 2001, במחזור הפתיחה מול הפועל פתח תקווה, ובנובמבר 2001 עלה לראשונה בהרכב הפותח. כנפו אף היה שותף (למשך 14 דקות) בניצחון של הפועל תל אביב על צ'לסי האנגלית בגביע אופ"א. את שערו הראשון בקבוצה הבוגרת של הפועל תל אביב כבש כנפו בעונת 2002/2003, בניצחון החוץ על הפועל באר שבע 2–0.
את החודשים הראשונים של עונת 2003/2004 החמיץ כנפו בשל פציעה ממושכת, ממנה חזר בינואר 2004. בתחילה שיחק מעט ובהדרגה תפס חזרה את מקומו. משחק השיא שלו מאז הפציעה הגיע כעבור חודשיים, כשהבקיע את שער הניצחון במשחק מול מכבי אחי נצרת (שהסתיים ב-3–2 דרמטי). בעונת 2004/2005, בה התמודדה הפועל תל אביב בתחתית הטבלה, התקשה כנפו לבוא לידי ביטוי וכבש שער אחד בלבד לקראת סיום העונה.
בעונת 2005/2006 חזר דרור קשטן לאמן את הפועל תל אביב והחליט לשחרר את כנפו. בנובמבר 2005 חתם כנפו בהפועל כפר סבא וכבר במשחקו הראשון כבש בהפסד 1–2 להפועל פתח תקווה. למרות שהקבוצה המשיכה להפסיד גילה כנפו יכולת טובה, אך לאחר שאלי אוחנה החליף את אלישע לוי בתפקיד המאמן נחלש כנפו ובילה דקות רבות על הספסל, בתקופה בה הפועל כפר סבא החלה בהתאוששות. בסופו של דבר היה לו חלק גדול בהישארות הקבוצה בליגה, כשמחזור לפני הסיום הוא כבש את שער הניצחון (1–0) מול בני סכנין.
את עונת 2006/2007 פתח כנפו על ספסל הפועל כפר סבא, וכשכבר זכה לשחק בהרכב הוא נפצע וחזר לשחק רק בינואר. בעונת 2007/2008 ירדה הפועל כפר סבא לליגה הלאומית, אך למרות זאת המשיך כנפו לשחק בשורותיה גם בעונת 2008/2009, עד שעבר למכבי נתניה בחלון ההעברות של חודש ינואר. לקראת עונת 2009/2010 חתם בהפועל רעננה ובתום העונה ירד עמה לליגה הלאומית. לאחר שנה וחצי ברעננה עבר כנפו בינואר 2011 להפועל עכו מליגת העל, וכעבור שנה, בינואר 2012, חזר להפועל רעננה, אך שוחרר ממנה בתום העונה ולא חזר יותר לשחק כדורגל מקצועני.
קריירה > נבחרות ישראל

כבר מהגילאים הצעירים שיחק כנפו בנבחרות ישראל השונות. ב-1 בספטמבר 2000 שיחקה נבחרת הנוער של ישראל מול אנגליה במשחק ידידות. כנפו, שעלה מהספסל, הבקיע את השער היחיד לנבחרת בהפסד 1–3. בנובמבר 2000 שיחקה נבחרת הנוער בקדם אליפות אירופה שנערכה בטורקיה. כנפו זומן לסגל רק ברגע האחרון והיה חלק משמעותי בנבחרת.
בעונת 2001/2002 זומן כנפו לראשונה לנבחרת הצעירה של ישראל, תחת הדרכתו של משה סיני. לזכותו רשומות 7 הופעות בנבחרת הצעירה של ישראל. הופעת הבכורה התקיימה ב-15 באוגוסט 2001 נגד טורקיה.
תארים

גביע הטוטו: 2001/2002
אבו עבד אל-ביירותי

אבו עבד (בערבית: أبو العبد) הוא דמות בדיונית, המהווה את מרכז הבדיחות הרבות בלבנון אף על פי שהוא ידוע בכל העולם הערבי. בוושינגטון פוסט הוא תואר כ"דמות בסגנון ארצ'י בנקר, שהיא קריקטורה חקיינית ומגושמת של כל הכישלונות של הלבנונים." שמו המלא נהגה לעיתים כ"אבו עבד אל ביירותי" והוא נקרא גם "עבול עבד" או "אבו אל עבד".
באיורים, המאפיינים הבולטים ביותר של אבו עבד הם השפם גדול והתרבוש האדום שהוא חובש לראשו. החבר הטוב ביותר של אבו עבד הוא אבו שטיף, שאיתו הוא מבלה חלק גדול מהיום ב-Kawat El Ejeezh (قهوة القزاز), בית-קפה בפועל ידוע במרכז ביירות. לפעמים טוענים שהוא ביירותי סוני. דוגמה אחת למאות הבדיחות המילוליות מאת אבו עבד היא:
אבו עבד הלך פעם לבית בושת ומצא את אשתו עובדת שם ולכן אמר לעצמו: תודה לאל שהציל אותי מלעשות שום חטא היום .... אין דבר טוב יותר עבור גבר מאשר אשתו שלו ..!
במהלך מלחמת לבנון השנייה, הבדיחה הנרחבת ביותר בקרב לבנונים הייתה שוב על אבו עבד. הבדיחה מספרת: "אבו עבד יושב בבית הקפה כשהוא מתקשר לאהוד אולמרט, ראש ממשלת ישראל, ואומר לו לא להגיע צפונה לגבול או שהוא וארבעה מחבריו יגרמו לישראל צרות. אולמרט צוחק ואומר לאבו עבד שגדוד ישראלי אחד יכול לעלות בקלות על שכונתו. התחרות המילולית הזו עולה מדרגה עד שאבו עבד אומר שהוא אסף אלפי לוחמים חמושים ברקטות כתף ואולמרט קובע כי בישראל יש שני מיליון חיילים. "'שני מיליון?' שואל אבו עבד. "במקרה זה אני אצטרך להיכנע. פשוט אין לנו מספיק מקום להחזיק 2 מיליון בני ערובה".
הערות שוליים

↑  Boustany, Nora (2006-08-15). "So, Three Guerrillas Walk Into a Bar . . " (באנגלית אמריקאית). נבדק ב-2021-03-25.
↑  Abu Abed.Net - Abu Abed Official Jokes Site !, web.archive.org, ‏2006-08-13
↑  Janinsanfran, Can it happen here?: A joke from Lebanon, Can it happen here?, ‏2006-08-07
ערך זה הוא קצרמרבנושא לבנון ובנושא מדינות. אתם מוזמנים לתרום לוויקיפדיה ו.
Una lacrima sul viso

| --- | --- |

 סינגל בביצוע בובי סולו
 מתוך האלבום Bobby Solo
 יצא לאור:  פברואר 1964
 סוגה:  מוזיקת פופ 
 בי-סייד:  "Non Ne Posso Più"
 חברת תקליטים:  קולומביה רקורדס 
 כתיבה:  מוגול 
 לחן:  בובי סולו 
 
"Una lacrima sul viso" (בעברית: "דמעה על פנייך") הוא שיר איטלקי משנת 1964 שכתבו מוגול ובובי סולו ובוצע על ידי בובי סולו. השיר בוצע לראשונה בפסטיבל סן רמו ה-14, בנפרד על ידי בובי סולו והזמר האמריקאי פרנקי ליין. ליין ביצע גרסה אנגלית של השיר בשם "For Your Love". השיר הגיע לגמר התחרות, אבל מכיוון שסולו סבל מדלקת במיתרי הקול, הוא שר עם פלייבק, ומשום כך נפסל מהתחרות.
הסינגל הגיע למקום הראשון במצעד הפזמונים האיטלקי ושהה שם במשך תשעה שבועות. התקליט נמכר ביותר משלושה מיליון עותקים ברחבי העולם, והגיע למעמד של תקליט זהב.
רשימת רצועות

סינגל 7" – SRL 10-338
"Una lacrima sul viso" (מוגול, בובי סולו)
"Non ne posso più" (ג'ורג'ו סלביוני, אילר פאטאצ'יני)
גרסאות כיסוי

מלבד גרסת הכיסוי של פרנקי ליין באנגלית בשם "For Your Love", השיר הוקלט על ידי אמנים נוספים בהם אקילה טוליאני, קלוד שלה, ובביצועים אינסטרומנטליים על ידי ריצ'רד קליידרמן, פרנק פורסל ופרנסיס גויה.
בתרבות הפופולרית

השיר נתן את שמו לסרט מוזיקלי איטלקי (Musicarello) שביים אטורה מריה פיצרוטי, בכיכובם של בובי סולו ולאורה אפריקיאן.
השיר הופיע בפסקול של סרטים אחדים, בהם הסרט "ברצלונה" של ויט סיטלמן, הסרט הצרפתי "Quand j'étais chanteur" של קסבייה ג'נולי, וסרטו של פרנסואה אוזון "5x2".
הערות שוליים

↑  Eddy Anselmi. Festival di Sanremo: almanacco illustrato della canzone italiana. Panini Comics, 2009. ISBN 8863462291.
↑  Dario Salvatori. Storia dell'Hit Parade. Gramese, 1989. ISBN 8876054391.
↑  Joseph Murrells. The Book of Golden Discs (2nd ed.). Barrie and Jenkins Ltd., 1978. ISBN 0-214-20512-6.
↑  Roberto Poppi, Mario Pecorari. Dizionario del cinema italiano. I film. Gremese Editore, 2007. ISBN 8884405033.
↑  Giovanna Grassi (15 במרץ 1995). "L' America ha la lacrima sul viso". Corriere della Sera. נבדק ב-29 בנובמבר 2014. {{cite news}}:  (עזרה)
↑  Chiara Ugolini (26 במאי 2006). "Depardieu, un cantante da Palma d'Oro". La Repubblica. נבדק ב-2 בדצמבר 2014. {{cite news}}:  (עזרה)
↑  Film Review: Special, Issues 56-58. Visual Imagination Ltd., 2005. p.114.
Total Fucking Darkness

Total Fucking Darkness (טוטאל פאקינג דארקנס) הוא דמו של להקת האקסטרים מטאל קריידל אוף פילת'.
רשימת שירים

The Black Goddess Rises - 6:26
Unbridled at Dusk – 7:13
The Raping of Faith – 5:44
As Deep as any Burial – 4:04
Fraternally Yours, 666 (outro) – 0:42
מבצעים

דני פילת' - סולן
פול אלנדר - גיטריסט
פול ריאן - גיטריסט
בנג'מין ריאן - קלידן
רובין איגלסטון - בסיסט
דארן ווייט - מתופף
Same Girl

| --- | --- |

 סינגל שיווקי בביצוע ג'ניפר לופז
 מתוך האלבום A.K.A.
 יצא לאור:  4 בפברואר 2014
 פורמט:  הורדה דיגיטלית
 תאריך הקלטה:  מרץ 2013
 סוגה:  R&B
 שפה:  אנגלית
 אורך:  3:30
 חברת תקליטים:  קפיטול
 כתיבה:  כריס בראון, צ'ארלס סטיבנס, לופז
 הפקה:  קורי רוני, ראיין טדר, סטיבנס
Same Girl (בעברית: אותה ילדה) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השמיני, A.K.A.. השיר יצא לאור ב-4 בפברואר 2014, כסינגל השיווקי השני מן גרסת הדלוקס של האלבום, כשקודמו היה "Girls". בסך הכל יצאו מן האלבום שני סינגלים שיווקיים, ושלושה סינגלים רשמיים.
לשיר יצאו שתי גרסאות, האחת בשיתוף הראפר האמריקאי פרנץ' מונטנה, שאורכה כ-4:06 דקות, והשנייה בגרסת סולו שאורכה קצר מהקודמת, 3:30 דקות. גרסתו השנייה של השיר מהווה כגרסה הרשמית.
רקע וכתיבה

השיר נכתב על ידי כריס בראון, צ'ארלס סטיבנס, לופז וראיין טדר, והופק על ידי קורי רוני, טדר וסטיבנס. לופז צייצה תמונה של עצמה ב-21 במרץ 2013, באולפן ההקלטות שלה כשהיא נמצאת שם ביחד עם קורי רוני וכריס בראון. בנוסף, העלתה לופז תמונה עם האשטאג "‎#SAMEGIRL", מה שגרם למעריציה ולמבקרי המוזיקה לחשוב שזה יהיה שם האלבום, אולם בסוף התגלה כי זה שמו של הסינגל השיווקי השני מן האלבום.
ב-13 בינואר 2014, במהלך הופעתה ב-"The Tonight Show", פרסמה לופז הצצה של כמה שניות מהקליפ של השיר.
וידאו קליפ

הווידאו קליפ הנלווה שיצא לשיר צולם בגבעת הטירה שבברונקס, עיר הולדתה של לופז, ב-28 בדצמבר 2013. הקליפ בוים וצולם על ידי סטיב גומליון ודניס ליאופולד, שעבדו בעבר עם לופז על מגוון רחב של פרויקטים. השיר והקליפ סוקרו באופן מקיף על ידי MTV, ותוארו כ-"מכתב אהבה", לעיר הולדתה של לופז.
בקליפ ניתן לראות מעריצים של הזמרת ותושבים של אותה עיר, כאשר הם מדברים איתה ועומדים לצידה. בנוסף, ניתן לראות את לופז כשהיא עם חבורת בנות על רכבת, נוסעות ושרות את השיר.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  קוריאה הדרומית | סירקל צ'ארט | 31 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| צרפת | 4 בפברואר 2014 | הורדה דיגיטלית | EMI מיוזיק |  |
| גרמניה | 4 בפברואר 2014 | הורדה דיגיטלית | EMI מיוזיק |  |
| איטליה | 4 בפברואר 2014 | הורדה דיגיטלית | EMI מיוזיק |  |
| בריטניה | 4 בפברואר 2014 | הורדה דיגיטלית | EMI וירג'ן |  |
| ארצות הברית | 4 בפברואר 2014 | הורדה דיגיטלית | קפיטול, 2101 |  |
| ספרד | 4 בפברואר 2014 | הורדה דיגיטלית | EMI מיוזיק |  |
Wc (פקודה)

wc Command
wc (באנגלית: Word Count; "סופר מילים") היא פקודה במערכות ההפעלה יוניקס, הסופרת מילים מתוך קובץ ומציגה את הפלט במספר דרכים שונות.
שימוש

השימוש הסטנדרטי בפקודת wc, סופר המילים, הוא כדלקמן:
wc filename
תוצאה:
# wc file1
 file1 68 170 1473
כאשר העמודות הן:
ספירת השורות
ספירת המילים
ספירת האותיות
בקובץ הנבחר בדוגמה 68 שורות, 170 מילים ו-1473 אותיות.
במקרה של יותר מקובץ אחד, תוצאה תחבר ותציג את ערכם של שני הקבצים יחד:
# wc -c file1 file2
 file1 1473 
 file2 12045 
 total 13518
ניתן לשלב ערכים נוספים כדי לקבל תוצאה רצויה:
wc -l filename - יציג את מספר השורות.
wc -c filename - יציג את מספר האותיות.
wc -w filename - יציג את מספר המילים.
man wc - יציג את ספר הוראות של פקודה זו.
אבו סיר אל-מלק

קברים בנקרופוליס של אבו סיר אל-מלק
אַבּוּ סִיר אלְ-מֶלֶק (בערבית: أبو صير الملق, תעתיק מדויק: אבו ציר אלמלק) היא עיירה ואתר ארכאולוגי במחוז בני סויף שבמצרים. האתר, על הנקרופוליס שבו, שוכן צפונית לכניסה לנווה המדבר פיום. הוא התגלה ונחפר לראשונה על ידי הארכאולוג הגרמני אוטו רובנזון, ונמצאו בו קברים רבים, בעיקר מן המאה ה-16 לפנה"ס, אך גם מתקופות מאוחרות יותר.
היסטוריה

האתר הארכאולוגי אבו סיר אל-מלק היה מיושב משנת 3250 לפנה"ס לכל המאוחר ועד למאה ה-7 לספירה והיה בעל חשיבות דתית רבה בגלל הפולחן הפעיל בו לאל אוסיריס.
הנקרופוליס באתר נחפר על ידי הארכאולוג הגרמני אוטו רובנזון בארבע משלחות בין השנים 1902–1905. רובנזון חיפש בסמוך לכפר פפירוסים, בשם אוסף הפפירוסים של המוזיאון המצרי של ברלין, וגילה שם קברים פרהיסטוריים. בתוך מספר חודשים ארגנה החברה המזרחית הגרמנית משלחת בראשות האגיפטולוג גאורג מלר. החפירות התקיימו בקיץ 1905 ובסתיו 1906, ובהן התגלו כ-850 קברים שזוהו כשייכים לתרבויות נקאדה II ו-III.
מחקר מאוחר יותר הראה שהאתר היה מקום של מגורים, בתי קברות ומקדשים במשך כמה אלפי שנים. הקברים העתיקים ביותר היו של הנקאדה, ואילו המאוחרים יותר שימשו בתקופות היוונית, הרומית והשלטון הערבי.
קרבתה של אבו סיר אל-מלק לנווה המדבר פיום הובילה לגידול משמעותי באוכלוסייתה במהלך המאות הראשונות לשלטון בית תלמי, ככל הנראה עקב הגירה של יוונים לאזור. בהמשך, בתקופה הרומית, הגיעו לאזור חיילים בצבא הרומי לאחר סיום שירותם הצבאי.
הערות שוליים

↑  "אבוציר אלמלק", האנציקלופדיה העברית (כרך א, עמ' 112), חברה להוצאת אנציקלופדיות, תשכ"ט.
| --- | --- |
בקרת זהויות :  NLI: 987007547809605171  GND: 4000299-8  LCCN: n78064394  VIAF: 127822404   WorldCat (עם VIAF): 127822404
Triggered (Freestyle)

Triggered (Freestyle) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, Chilombo. השיר יצא לאור ב-8 במאי 2019, על ידי חברת התקליטים דאף ג'אם, כסינגל הראשון והפותח מתוך האלבום.
השיר הגיע למקום ה-51 במצעד הבילבורד הוט 100.
רקע וכתיבה

השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. השיר הצליח להיכנס לשלושה מצעדים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.
וידאו קליפ

הווידאו קליפ הרשמי של השיר פורסם ב-8 במאי 2019. הקליפ צבר למעלה מ-40 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | 51 |  |
|  ארצות הברית | מצעד שירי ה-R&B/היפ הופ | 19 |  |
|  ארצות הברית | מצעד שירי ה-R&B/היפ הופ איירפליי | 23 |  |
|  ברזיל | טופ 100 ברזיל | 96 |  |
|  ניו זילנד | המצעד הניו זילנדי הרשמי | 20 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 8 במאי 2019 | הזרמת מוזיקה • הורדה דיגיטלית | דאף ג'אם |  |
| צרפת | 8 במאי 2019 | הזרמת מוזיקה • הורדה דיגיטלית | דאף ג'אם |  |
| גרמניה | 8 במאי 2019 | הזרמת מוזיקה • הורדה דיגיטלית | יוניברסל |  |
| איטליה | 8 במאי 2019 | הזרמת מוזיקה • הורדה דיגיטלית | יוניברסל |  |
|  | 8 במאי 2019 | הזרמת מוזיקה • הורדה דיגיטלית |  |  |
| בריטניה | 8 במאי 2019 | הזרמת מוזיקה • הורדה דיגיטלית | דאף ג'אם |  |
| ארצות הברית | 8 במאי 2019 | הזרמת מוזיקה • הורדה דיגיטלית | דאף ג'אם |  |
| ספרד | יוניברסל | הזרמת מוזיקה • הורדה דיגיטלית |  |  |
| בלגיה | יוניברסל | הזרמת מוזיקה • הורדה דיגיטלית | 7 ביולי 2019 |  |
| לוקסמבורג | יוניברסל | הזרמת מוזיקה • הורדה דיגיטלית | 7 ביולי 2019 |  |
| פורטוגל | יוניברסל | הזרמת מוזיקה • הורדה דיגיטלית | 7 ביולי 2019 |  |
| שווייץ | יוניברסל |  | 7 ביולי 2019 |  |
Stay Stay Stay

| --- | --- |
 שיר בביצוע טיילור סוויפט
 מתוך האלבום Red
 יצא לאור:  22 באוקטובר 2012
 תאריך הקלטה:  2011–2012
 סוגה:  קאנטרי פופ
 שפה:  אנגלית
 אורך:  3:26
 חברת תקליטים:  ביג משין
 כתיבה:  טיילור סוויפט
 הפקה:  נייתן צ'פמן, טיילור סוויפט
Stay Stay Stay (בעברית: הישאר הישאר הישאר) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.
השיר הגיע למקום ה-28 במצעד השירים הדיגיטליים.
רקע וכתיבה

השיר נכתב על ידי טיילור סוויפט והופק על ידה ביחד עם המפיק המוזיקלי נייתן צ'פמן. היא הצהירה כי:
"את "Stay Stay Stay" כתבתי על סמך מה שראיתי וחוויתי במערכות יחסים אמיתיות. הן אף פעם לא מושלמות. יש רגעים שאת פשוט כל כך אוהבת את אותו האדם, עד שאתם מתחילים לריב על שטויות, אך מנסים להישאר יחד. עם זאת, יש בזה משהו שאת לא יכולה לחיות בלעדיו. בגשר המוזיקלי כתבתי: 'הייתי רוצה לבלות איתך כל חיי' ואני חושבת שזה כנראה המפתח למציאת האחד".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.
ביקורת

ברולינג סטון הוא דורג במקום ה-132 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 70 |  |
| רולינג סטון | כל 206 השירים של טיילור סוויפט, לפי דירוג | 132 |  |
| BuzzFeed | 167 השירים הטובים ביותר של טיילור סוויפט, לפי דירוג | 155 |  |
| NME | השירים הטובים ביותר של טיילור סוויפט, לפי דירוג | 70 |  |
| Paste | 158 השירים הטובים ביותר של טיילור סוויפט, לפי דירוג | 134 |  |
| Vulture | 179 השירים הטובים ביותר של טיילור סוויפט, לפי דירוג | 89 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Stay Stay Stay" בוצע באצטדיון לוויס בסנטה קלרה ב-29 ביולי 2023 יחד עם השיר "All of the Girls You Loved Before".
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  ארצות הברית | בילבורד הוט 100 | 91 |  |
|  ארצות הברית | מצעד השירים הדיגיטליים | 28 |  |
|  ארצות הברית | מצעד שירי הקאנטרי | 24 |  |
|  ארצות הברית | מצעד שירי הקאנטרי הדיגיטליים | 5 |  |
|  קנדה | קנדה הוט 100 | 70 |  |
|  קנדה | מצעד השירים הדיגיטליים | 44 |  |
Stay Stay Stay (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 סוגה:  קאנטרי פופ
 שפה:  אנגלית
 אורך:  3:25
 חברת תקליטים:  ריפבליק
 כתיבה:  טיילור סוויפט
 הפקה:  כריסטופר רו, טיילור סוויפט
Stay Stay Stay (Taylor's Version) (בעברית: הישאר הישאר הישאר (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Stay Stay Stay" משנת 2012, היא הרצועה התשיעית מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "Stay Stay Stay (Taylor's Version)" כולל את אותן המילים, ההפקה והמכשור של "Stay Stay Stay" המקורי.
Stay Stay Stay (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 66 |  |
|  עולמי | בילבורד גלובל ללא ארצות הברית | 131 |  |
|  ארצות הברית | בילבורד הוט 100 | 67 |  |
|  ארצות הברית | מצעד שירי הקאנטרי | 20 |  |
|  ארצות הברית | מצעד שירי הסטרימינג | 41 |  |
|  ארצות הברית | מצעד שירי הקאנטרי (סטרימינג) | 12 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 97 |  |
|  קנדה | קנדה הוט 100 | 57 |  |
הערות שוליים

1 2  Release group “Red” by Taylor Swift - MusicBrainz, musicbrainz.org
↑  Red (Deluxe Edition), נבדק ב-2021-01-07
1 2  Red - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-23
1 2  Red (Deluxe Edition), נבדק ב-2020-07-23
↑  Digital Song Sales Chart, Billboard
↑  Taylor Swift – Stay Stay Stay (באנגלית), נבדק ב-2021-01-14
↑  Taylor Swift – Stay Stay Stay (באנגלית), נבדק ב-2021-01-14
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  Zoe Haylock, Bethy Squires, Taylor Swift Made Fans Work to Uncover the Red Bonus Tracks, Vulture, ‏2021-08-06 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: b5543961-407d-4a07-a96a-b0d8cbf5b5f1
Unchained Melody: The Early Years

Unchained Melody: The Early Years (מוכר כ-The Early Years; בעברית: מנגינה לא מטופחת: השנים המוקדמות) הוא אלבום אוסף של זמרת הקאנטרי האמריקאית ליאן ריימס אשר יצא לאור ב-11 בפברואר 1997 על ידי חברת התקליטים קורב רקורדס. לאור הצלחת אלבום הבכורה הלא-עצמאי שלה, הוחלט להוציא אלבום זה המכיל אוסף של שירים מכל ארבעת אלבומיה הראשונים, העצמאיים והלא-עצמאיים. הוא זכה להצלחה רבה בארצות הברית כאשר הגיע למעמד פלטינה כפולה עם מכירות של למעלה מ-2 מיליון עותקים ולמקום הראשון במצעד הבילבורד 200. בנוסף לכך, הוא הגיע למעמד פלטינה בקנדה ולמעמד זהב באוסטרליה. במצעד הבילבורד 200 השנתי, דורג במקום ה-21.
רשימת השמעה

| Unchained Melody: The Early Years> מס' | Unchained Melody: The Early Years> שם | Unchained Melody: The Early Years> משך | Unchained Melody: The Early Years>  | Unchained Melody: The Early Years>  | Unchained Melody: The Early Years>  | Unchained Melody: The Early Years>  | Unchained Melody: The Early Years>  | Unchained Melody: The Early Years>  | Unchained Melody: The Early Years>  |
| --- | --- | --- | --- | --- | --- | --- | --- | --- | --- |
| 1. | Cowboy's Sweetheart  | 2:32 |  |  |  |  |  |  |  |
| 2. | I Will Always Love You  | 4:38 |  |  |  |  |  |  |  |
| 3. | Blue Moon of Kentucky  | 3:17 |  |  |  |  |  |  |  |
| 4. | River of Love  | 3:19 |  |  |  |  |  |  |  |
| 5. | The Rest Is History  | 3:09 |  |  |  |  |  |  |  |
| 6. | Broken Wing  | 3:20 |  |  |  |  |  |  |  |
| 7. | Yesterday  | 3:09 |  |  |  |  |  |  |  |
| 8. | Sure Thing  | 2:41 |  |  |  |  |  |  |  |
| 9. | Share My Love  | 2:40 |  |  |  |  |  |  |  |
| 10. | Unchained Melody  | 3:51 |  |  |  |  |  |  |  |
| משך כולל: | משך כולל: | 32:36 |  |  |  |  |  |  |  |
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  ארצות הברית | בילבורד 200 | 1 |
|  ארצות הברית | מצעד אלבומי הקאנטרי | 1 |
|  קנדה | מצעד האלבומים הקנדי | 19 |
|  קנדה | מצעד אלבומי הקאנטרי (RPM) | 1 |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 71 |
|  ארצות הברית | בילבורד 200 | 21 |
|  ארצות הברית | מצעד אלבומי הקאנטרי | 3 |
|  קנדה | מצעד האלבומים הקנדי | – |
|  קנדה | מצעד אלבומי הקאנטרי (RPM) | 5 |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 31 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה 2× | 2,000,000 |
| קנדה (Music Canada) | פלטינה | 100,000 |
 מכירות + הזרמת מדיה בלבד
הערות שוליים

↑  גרג ווקר, ג'וני מולהייר, וילבור סי. ריימס
↑  1997 Accreds.pdf, Dropbox (באנגלית)
↑  Gold & Platinum, RIAA (באנגלית אמריקאית)
↑  Gold/Platinum, Music Canada (באנגלית אמריקאית)
| --- | --- |
בקרת זהויות :  MusicBrainz release group: d27da587-2b52-3a7e-8ab5-a909560171aa
אבי כהן (במאי)

| --- | --- |
אין תמונה חופשית
 לידה:  15 בדצמבר 1944 (בן 79)
 מדינה:  ישראל 
 בן או בת זוג:  מירב גרי 
 צאצאים:  מיכאל כהן, מולי שגב 
 פרופיל ב-IMDb
 
אבי כהן (ידוע גם בכינוי אמומה; נולד ב-15 בדצמבר 1944) הוא במאי טלוויזיה וקולנוע ישראלי.